एन्टिबायटिक तत्वजों आबुं निमखौ गोदो - गोदायनिफ्रायनो मुलिनि गुन गोनां महरै बाहायबोदों । बेनि स्वादा जोबोद गोखा नाथाय मुलाम्फा गोनां । निमखौ साथ्र हायै बेरामफोरनि मुलि बानायनायाव बाहायनाय जायो । निमआ बिषनि थाखायबो गुन गोनां । बिष गोनां जुनातफोरा अरोब्ला निमनि बिलाइखौ उनग्लिना होयोब्ला बिषआ गोसारा । दैज्लां बोथोराव मानलुनाय , गाराय , खुरु - खुजालिफोरा गोबां जायो बिब्दियाव निमखौ दैयाव रुनानै दुगैयोब्ला रैखाथि मोनो । निमनि बिलाइयाव भिटामिन सिखौ मोन्नाय जायो , जाय बिगुरनि दागोफोरखौ जानगार खालामनायाव गुन गोनां । बेफोरनि अनगायैबो निमआ गुबुन गुबुन बेरामफोर आरो जेंनाफोरखौ जानगार खालामनायाव मुलाम्फा गोनां । ( 1 ) ओंखाम - ओंख्रि संनायफोराव खाम्ब्रबोब्ला निम बिलाइखौ उनग्लिना फुन्नांगौ । बिब्दि खालामोब्ला आलौनाया थाब सुग्लायो । ( 2 ) खोमायाव जायखि जाया सानाय जायोब्ला निमनि बिदैयाव बेरे मोदै गलायना खोमानि दुलुनाय एबा गारायाव फुन्ना लायोब्ला सानाया गैया जालाङो । ( 3 ) निम आरो लेबुआ हाथायनि सानायखौ जानगार खालामनायाव बान्जाय जाथाव । निम बिलाइखौ उनग्लिना बेयाव लेबु बिदैखौ थरथिंनैसो होना होथायाव फुननांगौ । लासैनो हाथाय सानाया गैया जालांगोन । ( 4 ) जुदि खर'आव जायखि जाया कफिफोर एबा रानस्राव जायोब्ला दैयाव निम बिलाइखौ होना रुनानै उनाव गुसु खालामना खरखौ सुनांगौ । अब्ला स्केल्पनि जेंनाफोरा गैया जालाङो । 
बिगुरनि बेरामफोरनि थाखाय गुन गोनां निमआ